Publication: Magyar Közlöny
Issue: MK-2002-144 (Year: 2002, Number: 144)
Era: 1990-2004
Section: a 22/2002. (XI. 22.) GKM rendelethez
Paragraph Index: 345

21. Általános követelmények A 15. és a 17. pontokban megnevezett közúti tartálykocsikra szerelt mérõrendszerek a benyújtott okmányok vizsgálata alapján is kaphatnak típusjóváhagyást, ha ezek megfelelnek a 22. pontban meghatározott vázlatrajzok egyikének, és eleget tesznek a következõkben kifejtett követelményeknek: 2002/144. szám 21.1. A 12. pontban elõírt jelöléseket ki kell egészíteni a kiválasztott vázlatrajz jelölésével. 21.2. A mérõrendszer részegységei rendelkezzenek típusjóváhagyással. 21.3. Ha egy tartálynak több rekesze van, a rekeszekbõl kivezetõ csöveket vagy külön lehet hozzákötni egy mérõrendszerhez, vagy egy gyûjtõvezetéken keresztül, hacsak nincs a vonatkozó szabványos elrendezésben másképp elõírva. Minden esetben érvényesek a 15.1. pont második mondatának a rendelkezései. Ha a mérõrendszert gyûjtõvezetéken keresztül csatlakoztatják több rekeszhez, akkor kell lennie egy olyan szerkezetnek, amely megakadályozza, hogy a rekeszek egyidejûleg lépjenek kapcsolatba a mérõrendszerrel. E követelménynek azonban nem kell eleget tenni, ha a mérõrendszer rendelkezik a 2.2.1.4. pont szerinti gázleválasztóval. 21.4. Ha a közúti tartálykocsinak két mérõrendszere van, amelyeket szükség szerint össze lehet kötni egy vagy több specifikus rekesszel, a csöveket és a szelepeket úgy kell elrendezni, hogy a két mérõrendszert ne lehessen egyidejûleg ugyanazokhoz a rekeszekhez kötni. Ezen kívül a rekeszek és a mérõrendszer közötti összeköttetéseket egyértelmûen meg kell jelölni, ami megakadályozza, hogy az egyik rekeszt tévesen összekössék a másik rekeszhez tartozó mérõrendszerrel. 21.5. Ha az örvénylésgátló alkalmazása elõírt követelmény, akkor az örvénylésgátlót össze lehet kapcsolni a rekesz alján lévõ szeleppel. 21.6. A rekeszek és a mérõrendszer közötti csöveket, szelepeket és sapkákat olyan módon kell elrendezni, hogy a mérõrendszer ne legyen összeköthetõ egy attól különálló tartállyal. 21.7. A szûrõ szokásos esetben vagy közvetlenül a mérõ elé van szerelve, vagy beépített a gázmentesítõbe. 21.8. Azok a szerkezetek, amelyek lehetõvé teszik a mérõeszközön való áthaladás nélküli szállítást, legyenek ellátva a nemzeti szabályozás szerinti plombálásra lehetõséget teremtõ plombálási helyekkel, és legyenek plombálhatóak. 21.9. Ha a mérõrendszerben két-útú szelep van, azt úgy kell kivitelezni, hogy megakadályozza a három nyílás közötti egyidejû kapcsolatot.

Source: https://magyarkozlony.hu/hivatalos-lapok/4d802452610a683a027fb957d1a57ae4e1f111aa/dokumentumok/18f8a50d70e4a191f8c2dc2ce163ba821cc1ea1a/letoltes